De sveitsiske For-Alper

De sveitsiske For-Alper er Alpenes nordligste fjellkjede i Sveits og regnes til For-Alpene og Vest-Alpene. De sveitsiske For-Alper ligger mellom Mittelland i nord og de høyalpine sveitsiske Alpene i syd. Grensen mot Mittelland går omtrent langs linjen Bulle–Thun–Luzern–Zugersjøen–Zürichsjøen–St. Gallen. Grensen mot de høyalpine områdene er ikke skarp, men har blitt definert til å følge en rekke fjellpass (se Hintere Gasse). I vest begrenses De sveitsiske For-Alper av Rhône og Genfersjøen, i øst av Rhinen; de når nesten frem til Bodensjøen i nordøst.

Videre inndeling 
De sveitsiske For-Alper deles vanligvis inn i flere fjellkjeder som er navngitt etter kantonene de ligger i:
 Vaud-Alpene (2586 moh. i Le Tarent)
 Fribourg-Alpene (2389 moh. i Vanil Noir)
 Bern-Alpene (området som hører til For-Alpene når 2970 moh. i Schilthorn)
 Luzern-Alpene (2132 moh. i Pilatus)
 Unterwalden-Alpene (2814 moh. i Ruchstock)
 Schwyz-Alpene (2764 moh. i Schächentaler Windgällen)
 Appenzell-Alpene (2502 moh. i Säntis)

Hintere Gasse 
Fjellpassene som avgrenser De sveitsiske For-Alper mot syd, danner en linje som kalles Hintere Gasse («bakre smug»). Fra vest til øst utgjøres linjen av disse passene:
 Col du Pillon (1546 moh.)
 Krinnen (1660 moh.)
 Rawilpass (2425 moh.)
 Trütlisberg (2038 moh.)
 Bunderchrinde (2385 moh.)
 Hohtürli (2778 moh.)
 Sefinenfurgge (2612 moh.)
 Kleine Scheidegg (2061 moh.)
 Grosse Scheidegg (1962 moh.)
 Jochpasset (2207 moh.)

Se også 
Lugano-Alpene på Alpenes sydside regnes også til For-Alpene og ligger delvis i Sveits.

Kilder 
 

Sveitsiske For-Alper
For-Alper